เพลงรำมาซิมารำ

**เนื้อเพลงรำซิมารำ **  รำซิมารำเริงระบำกันให้สนุก  ยามงานเราทำงานจริงๆ ไม่ละไม่ทิ้งจะเกิดเข็ญขลุก   ถึงยามว่างเราจึงรำเล่น ตามเชิงเช่นเพื่อให้สร่างทุกข์   ตามเยี่ยงอย่างตามยุคเล่นสนุกอย่างวัฒนธรรม   เล่นอะไรให้มีระเบียบให้งามให้เรียบจึงจะคมขำ   มาซิมาเจ้าเอ๋ยมาฟ้อนรำมาเล่นระบำของไทยเราเอย  **ความหมาย** ขอพวกเรามาเล่นรำวงกันให้สนุกสนานเถิดในยามว่างเช่นนี้จะได้คลายทุกข์ ถึงเวลางานเราก็จะทำงานกันจริงๆ เพื่อจะได้ไม่ลำบาก และการรำก็จะรำอย่างมีระเบียบแบบแผน ตามวัฒนธรรมไทยของเราแล้วจะดูงดงามยิ่ง
 * [[image:the-than267.gif width="178" height="275" align="left"]]คำร้อง **: จมื่นมานิตย์นเรศ (นายเฉลิม เศวตนันท์) หัวหน้ากองการสังคีต กรมศิลปากร (ประพันธ์ในนามกรมศิลปากร)
 * ทำนอง **: อาจารย์มนตรี ตราโมท



media type="youtube" key="cWKXJdNRsI0" width="382" height="315"

**ท่าเพลงรำมาซิมารำ** ท่ารำส่าย  แขนทั้งสองตึงโดยมือซ้ายหงายระดับไหล่ มือขวาคว่ำอยู่ระดับเอว มือซ้ายวาดแขนลงระดับเอว พร้อมกับพลิกมือขวาหงายขึ้นระดับไหล่ สลับกันเช่นนี้จนจบเพลง ส่วนเท้าก้าวตามจังหวะ เมื่อถึงเนื้อเพลงที่ว่า"เล่นอะไรให้มีระเบียบ ให้งามให้เรียบจึงจะคมขำ" ให้ฝ่ายหญิงกลับหลังหันตามจังหวะเพลง หมุนตัวทางซ้าย เดินเปลี่ยนที่กับฝ่ายชายเป็นรูปครึ่งวงกลม เมื่อถึงเนื้อเพลง "มาซิมาเจ้าเอ๋ยมาฟ้อนรำ มาเล่นระบำของไทยเราเอย" ให้ฝ่ายหญิงหมุนตัวกลับหลังหันทางด้านขวา เดินกลับที่เดิม ฝ่ายชายก็เดินตามฝ่ายหญิงต่อไป